Vervatoanê Heyetê Îdareyanê Herêmîyan ê Demokratîkan ê HDPyî Hedîye Karaaslan û Salîm Kaplanî bi eşkerayîyêka nuştekîye da zanayene ke ke eleqaya înan bi Hemşaredara HDP’yî ya Bazîdî Yildize Acar nêmende.
Eşkerayî de ame vatene ke hemşare Yildize Acar goreyê prensîbanê partîye tênêgeraya û şertê şaredarîyê ke ê esas genê nêerdî ca coka înan eleqa xo aye dir birnaye. Eşkerayî de bale ameye antene ke şaredarîyî bi keda pîlî ya şarî ameyî destfînayene û ama vatene ke şarê Bazîdî Acare ra razî nîyo û rexnê lomekerdişê xo de biheq o. Eşkerayî de dîya eşnawitene ke ewro ra tepiya eleqaya înan a sîyasîye û rêxistinene bi Acare nêmende û aya  semedê îxraçkerdişî sewqê dîsîplînî bîya.
